**Szigethalom Város Önkormányzatának Polgármesteri Hivatal**

dr. Stiebel Viktória

jegyző

Tárgy: 2026. évi belső ellenőrzési terv dokumentumainak megküldése

**Tisztelt Jegyző asszony!**

Szigethalom Város Önkormányzatának Polgármesteri Hivatala **(továbbiakban** **Hivatal)** a költségvetési szervek belső ellenőrzéséről szóló többször módosított 370/2011. (XII. 31.) Korm. rendeletnek (továbbiakban: Bkr.) megfelelően összeállította a 2026. évi ellenőrzési tervet. A Hivatal éves ellenőrzési terve a rendelkezésre álló működési iránymutatás, valamint a stratégiai ellenőrzési terv figyelembevételével készült. Az éves ellenőrzési terv a rendelkezésre álló információkra épülő kockázatelemzés alapján felállított prioritásokon, valamint a belső ellenőrzési tevékenység ellátásához rendelkezésére álló erőforrásokon (kapacitás felmérés) alapul.

Tanácsadó tevékenységet, illetve soron kívüli ellenőrzést a Jegyző, illetve a belső ellenőrzési vezető kezdeményezésére lehet végezni.

A belső ellenőrzést végző személy vagy szervezet tevékenységét a Jegyzőnek közvetlenül alárendelve végzi, jelentéseit közvetlenül neki küldi meg. A belső ellenőr funkcionális és összeférhetetlenség tekintetében nem vesz részt a Hivatal operatív működésével kapcsolatos feladatok ellátásában,

### Az éves tervezési folyamat és az alkalmazott kockázatelemzési módszertan bemutatása:

Az éves tervezési tevékenység során a belső ellenőrzési vezető a következő lépéseket hajtotta végre:

* a Jegyző közreműködésével meghatározott célkitűzések, kockázatos folyamatok, ellenőrzési prioritások felmérése;
* a belső ellenőrzési fókusz kialakításának szöveges leírása,
* A Hivatal kiemelt folyamatainak azonosítása
* kockázatfelmérés – a kockázatok azonosítása és összegzése folyamatonként –, bővített kockázatelemzés
* az éves ellenőrzési tervbe rögzített folyamatok és területek kiválasztása a prioritások figyelembevételével, szűkített kapacitáselemzés (részletes feladatok)
* az éves ellenőrzési terv végrehajtásához szükséges erőforrások felmérése, kapacitás felmérés;
* az éves ellenőrzési terv összeállítása, a konkrét ellenőrzési feladatok meghatározása és ütemezése,
* a Pénzügyminisztérium által kiadott táblázatba foglalt ellenőrzési feladatok és tanácsadási feladatok összesítése.

Budapest, 2025. november 22.



Majláth Konrád Konstantin

belső ellenőr